PATVIRTINTA

Trakų rajono savivaldybės tarybos 2007 m. gruodžio 28 d. sprendimu Nr.S1-225

(Trakų rajono savivaldybės tarybos 2019 m. gruodžio 3 d. sprendimo Nr. SPE-179 redakcija)

**DĖL ASMENŲ, LABIAUSIAI NUSIPELNIUSIŲ SPARTINANT TRAKŲ RAJONO SAVIVALDYBĖS KULTŪRINĘ, SOCIALINĘ, EKONOMINĘ PLĖTRĄ, VISUOMENĖS ĮVERTINIMO NUOSTATŲ PAKEITIMO**

**N U O S T A T A I**

1. **SKYRIUS**

**BENDROJI DALIS**

1. Asmenys, labiausiai nusipelnę spartinant Trakų rajono savivaldybės kultūrinę, socialinę, ekonominę plėtrą, apdovanojami trijų laipsnių Kunigaikščio Vytauto Didžiojo nominacijomis.

2. Kandidatai vertinami už pasiekimus šiose srityse:

2.1. verslo subjektų vystymą, darbo vietų kūrimą, rajono gyventojų užimtumo didinimą;

2.2. žemės ūkio pasiekimus ir kaimo plėtrą;

2.3. švietimo naujovių diegimą ugdymo procese ir aktyvią, kūrybingą pedagoginę veiklą;

2.4. bendrosios gyventojų kultūros vystymą, etnokultūros tradicijų puoselėjimą, tautinių mažumų kultūros plėtrą bei kultūrinių iniciatyvų įgyvendinimą;

2.5. socialinės infrastruktūros vystymą (socialinių paslaugų infrastruktūros plėtrą, neįgaliųjų socialinę integraciją, socialinės paramos teikimą ir t.t.);

2.6. sveikatos apsaugos plėtrą ir sveikos gyvensenos propagavimą;

2.7. sėkmingą nevyriausybinių organizacijų ir piliečių bendradarbiavimą su savivaldos institucijomis bei aplinkos kokybės gerinimą;

2.8. kūno kultūros ir sporto plėtrą;

2.9. kitą visuomeninę veiklą.

2.10. įvairiapusę ir subalansuotą turizmo paslaugų plėtrą.

3. Iš visų išvardintų sričių gali būti numatyti 3 (trys) trečiojo laipsnio apdovanojimai, 2 (du) antrojo laipsnio apdovanojimai, 1 (vienas) pirmojo laipsnio apdovanojimas.

4. Nominantams įteikiami prizai su Kunigaikščio Vytauto Didžiojo atvaizdu arba vardu ir diplomai.

**II. SKYRIUS**

**NOMINACIJŲ SKYRIMO TVARKA**

5. Kandidatus nominacijoms gali teikti rajono įmonės, įstaigos, nevyriausybinės organizacijos, piliečių iniciatyvos grupės ir kt.

6. Kandidatų anketas svarsto ir nominacijas skiria savivaldybės mero potvarkiu sudaryta Nominacijų vertinimo ir skyrimo komisija (toliau – Komisija).

7. Komisijos darbo reglamentą tvirtina pati Komisija pirmajame posėdyje.

8. Komisijos darbą techniškai aptarnauja savivaldybės administracija.

9. Kandidatai apdovanojimams teikiami kasmet iki sausio 5 d. Užpildytos anketos turi būti pateiktos su lydraščiu ir užregistruotos Trakų rajono savivaldybės dokumentų priimamajame kandidatų anketas (pridedama).

10. Nominuotas asmuo negali būti teikiamas toje pačioje srityje antrą kartą.

11. Nominacijos įteikiamos iškilmingame renginyje, skirtame Lietuvos Valstybės atkūrimo, Vasario 16-osios, dienai.

\_\_\_\_\_\_\_\_\_\_\_\_\_\_\_\_\_